Laki kansakoululain muuttamisesta
Suomen asetuskokoelma 23/1959.

L a k i

kansakoululain muuttamisesta.

Annettu Helsingissä 23 päivänä tammikuuta 1959.

___

Eduskunnan päätöksen mukaisesti lisätään 1 päivänä heinäkuuta 1957 annetun kansakoululain (247/57) 81 §:ään uusi 2 momentti, jolloin nykyinen 2 momentti siirtyy momentiksi 3, ja 87 §:ään uusi 3 momentti seuraavasti:

81 §.

- - - - - - - - - - - - - - -

Tammikuun 1 päivän 1959 jälkeen perustettu kaupunki saa valtionavustusta samojen perusteiden mukaan kuin kauppala.

- - - - - - - - - - - - - - -

87 §.

- - - - - - - - - - - - - - -

Jos kaupunki, joka on perustettu tammikuun 1 päivän 1959 jälkeen, ei halua asettaa omaa kansakouluntarkastajaa, yhdistetään se lähimpään valtion kansakouluntarkastajan piiriin.

___

Tämä laki tulee voimaan 1 päivänä huhtikuuta 1959.

Helsingissä 23 päivänä tammikuuta 1959.

Tasavallan Presidentin estyneenä ollessa

Pääministeri

V. J. SUKSELAINEN.

Sisäasiainministeri Eino Palovesi.

Katso myös
Hallituksen esitys Eduskunnalle laeiksi oikeudenkäymiskaaren 1 luvun 4 §:n muuttamisesta sekä kaupungin ja maaseudun oikeudenhoidon yhteisestä järjestämisestä eräissä tapauksissa
Laki oikeudenkäymiskaaren 1 luvun 4 §:n muuttamisesta
Laki kaupungin ja maaseudun oikeudenhoidon yhteisestä järjestämisestä eräissä tapauksissa
Hallituksen esitys Eduskunnalle kauppalain muuttamisesta kaupungeiksi johtuvaksi lainsäädännöksi
Laki kansakoululain muuttamisesta
Laki kaupungin järjestysoikeudesta
Laki kaupunkien osanotosta poliisilaitosten menoihin annetun lain muuttamisesta

Kunnallislainsäädäntö